David Rowlands (Dewi Môn)

Llenor Cymraeg a gweinidog oedd David Rowlands, a ysgrifennai dan yr enw barddol Dewi Môn (4 Mawrth 1836 - 7 Ionawr 1907).D. Ambrose Jones, Llenyddiaeth a llenorion Cymreig y Bedwaredd Ganrif ar Bymtheg (Lerpwl, 1922).Owen, J. D., (1953). ROWLANDS, DAVID (‘Dewi Môn’; 1836 - 1907), gweinidog Annibynnol a phrifathro. Y Bywgraffiadur Cymreig. Adferwyd 5 Chwefror 2020

Bywgraffiad
Brodor o Ynys Môn oedd David Rowlands. Cafodd ei addysg yn Y Bala a Llundain. Dychwelodd i Gymru ac ymsefydlodd yn Llanbrynmair fel gweinidog. Symudodd i dref Caerfyrddin ac oddi yno i Aberhonddu yn 1872 i fod yn athro coleg; penodwyd ef yn brifathro yn 1897. Bu farw yn 1907.

Gwaith llenyddol
Ystyriwyd Rowlands yn llenor da yn ei ddydd ac enillodd gryn dipyn o fri fel emynydd. Cyhoeddodd gyfrol ar ramadeg Cymraeg, pregethau a thraethodau. Roedd yn gyfaill i'r bardd Tudno, a chyhoeddodd detholiad o'i waith, gyda chofiant iddo, yn 1897 dan y teitl Telyn Tudno.

Llyfryddiaeth
David Rowlands, Grammadeg Cymraeg (Hughes a'i Fab, Wrecsam, 1877)
David Rowlands (gol.), Telyn Tudno (Hughes a'i Fab, Wrecsam, 1897)

Cyfeiriadau

Categori:Emynwyr Cymraeg
Categori:Genedigaethau 1836
Categori:Gramadegwyr Cymraeg
Categori:Llenorion Cymraeg
Categori:Llenorion y 19eg ganrif o Gymru
Categori:Llenorion yr 20fed ganrif o Gymru
Categori:Marwolaethau 1907
Categori:Pobl o Ynys Môn
Categori:Pregethwyr o Gymru